b'\n_START_ARTICLE_\nP\xc3\xa4ivi\xc3\xb6 Riihinen\n_START_PARAGRAPH_\nP\xc3\xa4ivi\xc3\xb6 Riihinen (2. marraskuuta 1926 Pielavesi \xe2\x80\x93 12. syyskuuta 2013 Kerava) oli suomalainen mets\xc3\xa4tieteilij\xc3\xa4, joka toimi Helsingin yliopiston kansantaloudellisen mets\xc3\xa4ekonomian professorina l\xc3\xa4hes 30 vuotta (1964\xe2\x80\x931992)  ja oppilaidensa kautta vaikutti suuresti 1900-luvun suomalaiseen mets\xc3\xa4politiikkaan._NEWLINE_Riihinen opiskeli mets\xc3\xa4tieteit\xc3\xa4 Helsingin yliopistossa 1940-luvulta alkaen, ja professori Eino Saarella oli merkitt\xc3\xa4v\xc3\xa4 vaikutus h\xc3\xa4nen alanvalintaansa. Riihinen v\xc3\xa4itteli tohtoriksi vuonna 1962 tutkielmalla Sales of Newsprint in Finland 1949\xe2\x80\x931959, joka toi ekonometriset menetelm\xc3\xa4t mets\xc3\xa4tieteisiin. H\xc3\xa4n oli uranuurtaja my\xc3\xb6s soveltaessaan faktorianalyysia mets\xc3\xa4nhoidon tutkimukseen. Professori Riihisen ohjauksessa valmistui kaksitoista tohtorinv\xc3\xa4it\xc3\xb6skirjaa._NEWLINE_P\xc3\xa4ivi\xc3\xb6 Riihisen nuorempi veli Olavi Riihinen toimi samassa yliopistossa sosiaalipolitiikan professorina.'